**Molėtų rajono savivaldybės taryba**

**SPRENDIMAS**

**DĖl ŽEMĖS SKLYPO, ESANČIO MOLĖTŲ R. SAV., MINDŪNŲ SEN., MINDŪNŲ K., MUZIEJAUS G. 14, IŠNUOMOJIMO BE AUKCIONO**

2015 m. spalio 29 d. Nr. B1-224

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos žemės įstatymo 18 straipsnio 1 dalimi, Molėtų rajono savivaldybei nuosavybės teise priklausančių naudojamų žemės sklypų nuomos tvarkos aprašo, patvirtinto Molėtų rajono savivaldybės tarybos 2015 m. sausio 29 d. sprendimu Nr. B1-17 „Dėl Molėtų rajono savivaldybei nuosavybės teise priklausančių naudojamų žemės sklypų nuomos tvarkos aprašo patvirtinimo“, 4, 5, 19 ir 20 punktais, atsižvelgdama į uždarosios akcinės bendrovės „Romnesa“ 2015 m. birželio 19 d. prašymą bei į Molėtų rajono savivaldybės administracijos ir uždarosios akcinės bendrovės „Romnesa“ 2015 m. gegužės 24 d. sudarytą savivaldybės ilgalaikio materialiojo turto nuomos sutartį Nr. T5-49,

Molėtų rajono savivaldybės taryba n u s p r e n d ž i a:

1. Išnuomoti be aukciono Molėtų rajono savivaldybei nuosavybės teise priklausantį kitos paskirties 4,9086 ha žemės sklypą (unikalus Nr.6250-0003-0310) (toliau – žemės sklypas), kurio naudojimo būdas – rekreacinės teritorijos, esantį Molėtų r. sav., Mindūnų sen., Mindūnų k., Muziejaus g. 14, Molėtų rajono savivaldybės ilgalaikio turto nuomininkei uždarajai akcinei bendrovei „Romnesa“ (kodas 155612122, buveinė: Ignalinos r. sav., Strigailiškio k., Centro g. 5).

2. Nustatyti:

2.1. žemės sklypo metinį žemės nuomos mokestį – 591,47 Eur;

2.2. mokestinę žemės sklypo vertę, nustatytą pagal žemės verčių žemėlapius, – 29573,43 Eur;

2.3. 10 metų nuomos terminą, nustatytą atsižvelgus į savivaldybės ilgalaikio materialiojo turto nuomos sutarties terminą (iki 2025 m. gegužės 23 d.);

2.4. kad nuomininkas nuomos mokestį už einamus metus sumoka iki lapkričio 15 dienos į Savivaldybės biudžetą;

2.5. kad nuomotojas turi teisę kas 3 metus perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.

3. Nurodyti, kad žemės sklypo nuomininkas:

3.1. privalo laikytis nustatytų žemės sklypui specialiųjų žemės ir miško naudojimo sąlygų reikalavimų;

3.2. subnuomoti žemės sklypą kitiems asmenims gali tik gavęs Savivaldybės tarybos sutikimą;

3.3. statyti naujus statinius ar įrenginius gali tik gavęs Savivaldybės tarybos sutikimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys